bavarian-nlp/barwiki-20250901 huggingface dataset:
Ocre

Ocre is a italienische Gmoa mid Eihwohna (Stond om: ) in da Provinz L’Aquila in de Abruzzn.
Log und Datn.
Ocre liegd im Natuapark Sirente-Velino. Es liegd 13 Kilometa sidestli vo da Regionoihaptstod L’Aquila z Fiaßn van gleinaming Beag (2200 m). Ocre bstähd aus de Fraktiona: San Panfilo (Siez vo da Gmoavawoitung), San Felice, San Martino, Valle und Cavalletto und grenzd on de Gmoana: Fossa, L’Aquila, Rocca di Cambio, Rocca di Mezzo sowia Sant’Eusanio Forconese.
Gschicht.
As Toi van Aterno woa scho in da voaremischn Zeid bsiedld. Uma 293 v. Kr. is de Gengd remisch worn. Uma 940 wead Ocre easchtmois uakundli eawehnd. Seit 1178 is vo ana Festung in Ocre de Red, ba dea's se woahscheinli um de Buag van Haptort San Panfilo hondld.
1226 is in Ocre as Klosta Santo Spirito (Heilig Geist), wos 1248 on an Zisterziensaoadn iwagonga is, grindd worn.
Ois im 13. Joarhundad L’Aquila grindd worn is, is Ocre strategische Bedeitung ealongd, wei ma vo da Buag aus on Großtei vo da 140 Meta diafa glengna Stod kontroiian kinna hod. In dea Zeid is aa's exponiade Franziskanaklosta San Angelo grindd worn.
Bis 1806 woa Ocre a Grofschoft (Baronie), z'ledzd vo da Famij Bonanni-Ocre, dean Nochkumma zan Tei no heit in Ocre lem. As Schloss woa aa im Bsiez vo da Famij Bonanni-Ocre.
Buagamoasta vo Ocre is seit'm 30. Meaz 2010 Fausto Fracassi vo da Lista-civica. Sei Voagenga (seit 2004) woa Gianmatteo Riocci vo da Middn-links orientiadn Biagalistn.
Sengswiadigkeitn.
Fia Bsuacha intressand san de Klesta, de Reste vo da Buag und de Festivois „Sagra del Forno“ (Ofnfest) und „Sagra della Castagna“.
Kurioses.
Da Nam Ocre ko vo Neditaliena leichd mid „Ocra“ (Ocker) vawexld wean. In oaning Sprochn (portugiesisch, franzesisch und spanisch) wead da Foabstoff glei gschriem, wia da Ort.
Aponeirose

Ois Aponeirose (dt.: Aponeurose, griach.: "απο", „vo … weg“ oda „ob-“, "νευρον", „Sehne“ - „Sehnenplottn“) bezeichnd ma in da Medizin flächige oda plotte Struktuan aus Bindegwebe. Se diana ois sehniga Osotz vo om Muskl oda da Valängarung vo de Musklendsehnen, z. B. on da schreng Bauchmuskulatua, Hondbeiga (Pajmarflexoan, pajmare Beigersehne).
De Plantaraponeirose didnd voa oim da Vasponnung und Afrechteahoitung van Fuaßgwejbe und schidzd de Muskln, Sehnen, Neavn und Bluadgfeße vo da Fuaßsoihn. De Palmaraponeirose schidzd de Neavn und Gfeße vo da Hond.
Rocca di Cambio

Rocca di Cambio is a Gmoa ("comune") vo da Provinz L’Aquila und da Region Abruzzn in Italien und zehjd Eihwohna (Stond: ). De Gmoa liegd uma 15 Kilometa sidsidestli vo L’Aquila im Regionoipark Sirente-Velino und ghead za da "Comunità montana Sirentina".
Im Joar 1953 woa de Gmoa vo ana da Drehorte fia'n Fuim Don Camillos Ruckkeah mid: Gino Cervi und Fernandel in de Haptroin.
Spoat.
Ned nua ois Schigebiet is de Gmoa bekonnd, sondan woa insbsondare in de 1960a Joar meahfoch Etappnort van Giro d’Italia. Zledzd hod da Giro 2012 do Hoit gmochd.
Vakeah.
Duach de Gmoa fiahd de frihare "Strada Statale 5bis Vestina-Sarentina" (heit a Regionoistroß) vo L’Aquila noch Celano.
Berihmtheitn.
Alessandro Bavona, Erzbischof und Apostolischa Nunzius in Brasilien und Östareich-Ungarn, is 1856 in Rocca di Cambio geboan worn.
Toroslar

Toroslar (bnennd noch'm Taurusgebiag) is da gressde vo de via Stodbeziak vo da Großstod Mersin und gleizeidig a Landkroas vo da Provinz Mersin im Sidn vo da Tiakei. Da Landkroas liegd im Ostn vo da Provinz und grenzd on de Provinzn: Konya und Niğde. Toroslar hod 250.034 (Stond: 2010 und da Landkroas 281.130 Eihwohna (Stond: 2014). Nem da Stod Toroslar gibd's no fimf weidare Kommunen: (Gözne, Ayvagediği, Güzelyayla, Soğucak und Arslanköy) und 32 Deafa.
Via Labicana

De Via Labicana (heitiga Nam: Via Casilina) is a antike remische Stroß in Italien. Se hod ost-sidistli vo Rom ogfongd und hod de Haptstod mid Tusculum und'm namgemdn Ort Labici vabundn.
Van Zentrum aus hod de Stroß duach de no exisdiande Porta Esquilina in da Servianischn Maua aus da Kinizeid gfiahd und de Stod on da "Porta Praenestina" (heit: Porta Maggiore) valossn.
In ana on deara Stroß glengne Villa vo da Livia Drusilla is 1910 a Statue van Augustus ois Pontifex Maximus afgfundn worn, de namasgmd fia a Gruppe vagleichboara Statuen worn is "(Via-Labicana-Tipp)". Heit bfindd se de Statue im "Palazzo Massimo alle Terme" im Remischn Nationalmuseum.
Om driddn Meijnstoa vo deara Stroß is unta Konstantin a Basilika mid ogrenzndn Mausoleum fia sei Muada, de heilige Helena, earichdd worn. Duat bfindd se aa de Katakombe vo de Heiling Marcellinus und Petrus.
Om fimfdn Meijnstoa is Koasa Didius Julianus noch seina Hihrichtung 193 bostattd worn.
Kaspische Senke

De Kaspische Senke is a um a 600.000 km² große Depression innahoib vo da Aralo-Kaspischn Niedarung im sidestlichn Eiropa.
Se umfossd ned nua de feichdn und sumpfing Schwemmgebiete vo Ural und Wolga neaqdli van Kaspischn Meea, sondan aa's gsomde bis za 1023 m diafe af 995 m Diafe mid Wossa gfuijde Beckn vo diesm Sää und dessn unta'm Meearesspiagl liengdn Ufabereiche. De diafsde – truckn liengde – Stej vo da Senke bfindd se estli van Kaspischn Meea, wo se's Glende in da Karagije-Senke 132 m unta da 0-Meta-Hähnlinie bfindd.
Da häxde Punkt in da Kaspischn Senke is da Beag "Bolschoje Bogdo" om Soizsää Baskuntschak.
On da Kaspischn Senke hom: Aserbaidschan, Kasachstan, Iran, Russland und Turkmenistan Otei.
Konya (Provinz)

De tiakische Provinz Konya (griachisch: Ikonion, Latein: Iconium) is de flächnmäßig gressde Provinz vo da Tiakei. Iah Haptstod is's gleinamige Konya. Iah Nochboaprovinzn san: im Noadn Ankara, im Westn Isparta, Afyonkarahisar und Eskişehir, im Sidn Mersin, Karaman und Antalya sowia im Ostn Niğde und Aksaray.
Bevejkarung.
De Eihwohnazoih vo da Provinzhaptstod bedrogd 1.073.791. In da Provinz Konya hom 2016 uma 2.161.303 Menschn glebd. De Bevejkarungsdichte hod somid 56,49 Eihwohna/km² bedrong. 2011 hom vo da Provinzbevejkarung 1.527.937 Menschn in Städt und 510.618 af'm Land glebd. 1927 hom de Eihwohnazoih 504.125 bedrong. Ba da Voikszehjung 1965 hod da städtische Otei vo da Bevejkarung 32 % bedrong und is gengweatig ("2011"') af 75 % gstieng. Laut ana Untasuachung van Türk Dil Kurumu vo 1996 sprechn de Eihwohna oan Westanatolischn Dialekt van Tiakischn, dea mid'm sidlichn Dialekt vo Mersin in da gleichn Gruppe is.
Geografie.
Mid 38.257 km² is Konya de gressde Provinz vo da Tiakei. Se liegd in da innaanatolischn Hochebane af ana middlan Häh vo 1016 m. De häxdn Beag vo da Provinz san: Geyik (3130 m), Bolkar-Beag (3134 m) und Aydos-Beage (3240 m) im Taurusgebiag on da Sidgrenz vo da Provinz.
Wossamongl.
Da middlare Joaresniedaschlog vo 326 mm is da niedrigsde in da Tiakei. No niedriga is'a on Orte wia'm soizing Tuz Gölü, dea in deara wossa- und obflussoarme Region entstondn is. Ondare Sään und Gwassa vo Konyas san: da Beyşehir Gölü, Çavuşçu Gölü, Akşehir Gölü, Suğla Gölü, Ereğli Akgöl und da Yunak Akgöl.
Om Wossamongl suachd ma duach'n Bau vo Stausään z bgegna. Aus diesm Grund is z. B. de Sille-Toisperre oglegd worn.
Landkroas.
Konya is seit 1986 a Großstod (Büyükşehir belediyesi). Noch ana Vawoitungsreform 2014 san olle Landkroas direkd'm Obabuagamoasta vo Konya untastejd. De ehemoiing Buagamoasta vo de Kommunen (Belediye) san af'n Rong vo om Muhtar runtagstuaft worn. Dohea san de 31 Landkroas mid iahn 620 Deafan gleichzeidig Stodbeziake:
Gschicht und Kuitua.
Sidestli vo Konya, uma 40 km entfeand, bfindd se Çatalhöyük, oane vo de eijdasdn Siedlunga vo da Menschheit. Uma 70 km westli lieng's hethitische Quejheiligtum Eflatun Pınar und de meglichaweis dozuaghearige Großskuiptua ba Fasıllar. Im Beziak liegd, knopp on da Grenz za Karaman, af oam Fejskegl as spethethitische Fejsrejief om Kızıldağ mid om Buidnis van Kenig Hartapu und meahran Inschriftn in luwischn Hierogliphn.
Politik.
Konya guidd tradizionej ois konsavativ ausgrichdde Provinz. So hom duat islamisch-konsavative Partein wia: de Adalet ve Kalkınma Partisi ("AKP") oda de Fazilet Partisi ("FP") teiweis iahr häxdn Woiheagebnisse eazuid. De politische Entwicklung vo da Provinz gmäß de Woiheagebnisse zan Parlament:
Serra Riccò

Serra Riccò is a italienische Gmoa in da Metropolitanstod Genua mid Eihwohna (Stond: ).
Geografie.
De Gmoa liegd im Hochtoi van "Polcevera" (Val Polcevera), wos zan Eihzugsgebiet vo da ligurischn Haptstod Genua ghead. Serra Riccò buidd's bevejkarungsreichsde Zentrum im Val Polcevera.
Zamm mid de Kommunen: Sant’Olcese, Mignanego, Ceranesi und Campomorone buidd Serra Riccò de Comunità Montana Alta Val Polcevera.
Dulce de leche

Dulce de leche (spanisch; "Siasses aus Milli") is a siasse Creme aus Milli, Zugga und Vanille. De Creme is in Lateinamerika recht beliabt und wead gean ois Broudafstrich heagnumma.
D Zuadodn Milli, Zugga und Vanille wean stundnlang kocht. Dobei muass stendi umgriahrt wean, bis d gwinschte Konsistenz und Foarb dalangt wead. D braune Foarb entstähd bloos duach Karamejisiarung.
Dulce de leche hod ma friaa aa dahoam gmocht.
Andane Nam:
Metropolitan Borough of St Marylebone

Da Metropolitan Borough of St Marylebone woa a Beziak im Boijungsraum vo da britischn Haptstod London mid'm Status vo om Metropolitan Borough. Ea hod vo 1900 bis 1965 existiad und is im Noadwestn vo da ehemoiing Grofschoft County of London gleng.
Gschicht.
St Marylebone woa uaspringli a Civil parish in da Grofschoft Middlesex. Ob 1855 hod de Gmoa zan Eihzugsgebiet van Zweckvabond Metropolitan Board of Works ghead. 1889 is St Marylebone zan County of London glongd, ejf Joar spada is de Umwondlung in a Metropolitan Borough gfoigd.
Ba da Grindung vo Greater London im Joar 1965 is aus da Fusion vo de Metropolitan Boroughs: Paddington, St Marylebone und Westminster de City of Westminster entstondn.
Statistik.
De Fläch hod 1472 acres (5,96 km²) bedrong. 
De Voikszehjunga hom foingde Eihwohnazoihn eagem:
Civil parish:
Metropolitan Borough:
Nationalpark Monti Sibillini

Da Nationalpark Monti Sibillini (italienisch: Parco nazionale dei Monti Sibillini) is a Nationalpark in Italien. Da uma 70.000 ha große Park is Tei van Apennin. Ea bestähd seit 1993 und liegd in de Provinzn: Ascoli Piceno, Fermo, Macerata und Perugia.
De untan Long van Nationalpark san z'meisd bwoidd. De hähan Long san duachweg mid Gros bwoxn. Da häxde Beag is da Monte Vettore () mid Afstieg van Forca di Presta.
Provinz Macerata

De Provinz Macerata (italienisch: Provincia di Macerata) is a italienische Provinz vo da Region Marken. Haptstod is Macerata. Se hod 316.310 Eihwohna in 55 Gmoana af ana Fläch vo 2773.75 km² (Stond: 31. Dezemba 2017).
De Provinz grenzd: im Noadn on de Provinz Ancona, im Ostn on de Adria, im Sidn on de Provinz Ascoli Piceno und im Westn on Umbrien (Provinz Perugia).
Thurrock

Thurrock is a Vawoitungsoahheit (Unitary Authority) in England. Se liegd om Noadufa vo da Themse, direkd estli vo London und grenzd on: Greater London, Essex und – af da ondan Seite van Fluss – Kent. 
Bis 1998 woa's Borough a Distrikt vo da Grofschoft Essex. Seitdem is's vawoitungstechnisch sejbststendig und ghead nua no ba zeremoniejn Olessn za Essex.
Za Thurrock hom de Orte: Grays, Stanford-le-Hope/Corringham, South Ockendon und Tilbury sowia a Reih vo weidan Deafa ghead.
Da Mar Dyke fliassd duach Thurrock und mindd ba Purfleet in de Themse. Da Mucking Creek fliassd ba Stanford-Le-Hope duach Thurrock und mindd duat in de Themse.
Thurrock untahoid a Städtpartnaschoft mid Mönchengladbach (Nordrhein-Westfalen).
Container-Terminal London Gateway.
Im estlichn Tei vo Thurrock – on da Themse ba Corringham – bfindd se da neie große Containaterminoi London Gateway, dessn easchta Tei om 6. Novemba 2013 eaeffnd worn is.
Berihmtheitn.
"Suhn und Dechda:"
Neißebrück

Neißebrück woa a Gmoa on da Lausitza Neiße noadwestli vo Priebus, de om 1. Aprui 1938 duach'n Zammschluss vo de Gmoana: Jamnitz-Pattag und Werdeck entstondn. De Gmoa is 1945 wieda afgläsd worn, do de Oder-Neiße-Linie de neie Grenz zwischn Deitschland und Poin buidd.
Werdeck om linksseiting (sidlichn) Neißeufa is vo 1945 bis 1950 wieda a einnstendige deitsche Gmoa worn. Jamnitz af da rechtn (neadlichn) Neißeseite is duach Kriagseihwiakunga vawiasd und ne meah afbaud worn, Pattag bstähd unta'm Nam: Potok ois poinische Ortschoft fuat.
Grays

Grays is de gressde Stod in da ostenglischn Gebietskeapaschoft (Unitary Authority) vo Thurrock in Essex. Se liegd estli vo London om Noadufa vo da Themse und hod uma 73.000 Eihwohna. De Stod woa Siez vo da bedeitndn Baronenfamij vo de Greys, de'n Beinam vo Codnor drong hom und de seit 1299 am englischn Adlsstond ghead hom.
Haptvakeahsada in da Stod is: de "London Road", de Grays mid'm Lakeside Shopping Centre und mid Purfleet vabindd. De Stod liegd om Londona Autobohring M25, de westli vo da Stod de Themse in om Tunnl untaquead. Aussadem is Grays iwa de A13 und iwa a Eisnbohlinie mid London vabundn.
Grays is Hoamat van Fuaßboiclub Grays Athletics F.C. De Stod is aussadem bekonnd fia's "Fat Surfer", on dem jedn Freida Musivaostoitunga afgfiahd wean. Sengswiadigkeitn san: as "Thameside Theatre" und's "Thurrock History Museum".
Léh

Léh is a Gmoa im Komitat Borsod-Abaúj-Zemplén.
Geografische Log.
Léh liegd im Noadn vo Ungarn, 40 Kilometa van Komitatssiez Miskolc entfeand.
Nochboagmoana san: Detek 4 km, Kázsmárk 7 km
und Rásonysápberencs.
De näxde Stod Szikszó is uma 15 km vo Léh entfeand.
Detek

Detek is a ungarische Gmoa im Kroas Encs im Komitat Borsod-Abaúj-Zemplén.
Geografische Log.
Detek liegd im Noadn vo Ungarn, 40 km neadli vo Miskolc entfeand, on dem kloana Fluss "Vasonca". Nochboagmoana san: Baktakék 6 km, Beret 2 km und Rásonysápberencs 5 km. De näxde Stod Encs is 15 km vo Detek entfeand.
Baktakék

Baktakék is a Gmoa im Komitat Borsod-Abaúj-Zemplén.
Geografische Log.
Baktakék liegd im Noadn vo Ungarn, 40 km neadli vo Miskolc entfeand.
Nochboagmoana san: Alsógagy 4 km, Beret 4 km, Fancsal 3 km, Abaújlak-Szanticska 7 km und Felsőgagy 6 km.
De näxde Stod Encs is 10 km vo Baktakék entfeand.
Sabou

Sabou is sowoih a Gmoa () ois aa a dessejbe Gebiet umfossnds Departement im westafrikanischn Stoot Burkina Faso, in da Region Centre-Ouest und da Provinz Boulkiemdé. De Gmoa gliedad se in an Haptort und zwejf Deafa. Da Haptort is in via Sektoan untateid. De gonze Keapaschoft hod 45.877 Eihwohna.
American Heritage Dictionary

The American Heritage Dictionary of the English Language (AHD) is a Weatabuach vo da englischn Sproch. Rausgem wead's Weatabuach van US-amerikanischn Valog Houghton Mifflin in Boston.
Im Weatabuach eafoigd de Aussprochogob unta Vawendung vo ana eingna Lautschrift. Diese wead emfois mid da Obkiazung "AHD" bezeichnd: (AHD-Lautschrift: ā; ă; ä; â; ē; ĕ; ī; ĭ; î; ō; ŏ; ô; ŭ; o͞o; o͝o).
Oiphabetische Listn vo de Asteroidn

Diese Seite fiahd de Nama vo de Asteroidn in oiphabetischa Reihnfoige af. Afgrund vo da großn Zoih eihdrongna Asteroidn is de Listn af meahrane Untaseitn vateid, de iwa de jeweijing Links z'eareichn san.
Deazeid is de Listn vo de Asteroidn mid Eingnama, des san de Untaseitn: "A" bis "Z" van Stond: 30. Jenna 2010
Um de Listn vo de Asteroidn ohne Eingnama ned z'iwafluatn, san in de Joarestabejn nua de Asteroidn bis Numma 20000 komplett. Asteroidn mid hähara Numma soidn nua eihdrong wean, wenn se an Artikl hom.
Co-Pilot-Gletscha

Da Co-Pilot-Gletscha (dt.: Co-Pilot-Gletscher) is a kuaza und steila Gletscha, dea vo de westlichn und sidlichn Heng van Mount Overlord zan oban Obschnitt van Aviator-Gletscha im ostantarktischn Viktorialand fliassd. 
De Noadgruppe vo da New Zealand Geological Survey Antarctic Expedition (1962–1963) bnennde eam in Eainnarung on de Leistunga vo de Co-Pilotn vo da Flugstaffe VX-6 vo da United States Navy in Antarktika.
Gspanschoft Zagreb

De Gspanschoft Zagreb (dt.: Gespanschaft Zagreb, [], krowodisch: Zagrebačka županija) is a Politische Gliedarung vo Gspanschoft im neadlichn Krowozien. Se umfossd de Umgebung vo da krowodischn Haptstod Zagreb. Se hod a Fläch vo 3078 km² und 317.606 Eihwohna (Voikszehjung vo 2011). Vawoitungssiez is Zagreb, wos owa sejbsd ned Tei vo da Gspanschoft Zagreb is, sondan a Gspanschoft fia si buidd.
Bevejkarung.
Zammsetzung vo da Bevejkarung noch Nationalitetn (Datn vo da Voikszehjung vo 2011):
Städt und Gmoana.
De Gspanschoft Zagreb is in 9 Städt und 25 Gmoan gliedad. Diese wean nochstehnd jeweis mid da Eihwohnazoih za da Zeid vo da Voikszehjung vo 2011 afgfiahd.
Aviator-Gletscha

Da Aviator-Gletscha (dt.: Aviator-Gletscher) is a großa, meah ois 100 km longa und uma 8 km broada Gletscha, dea in sidlicha Richtung van Polarplatoo im neadlichn Viktorialand entlong vo da Westflanke vo da Mountaineer Range za da Lady Newnes Bay fliassd, de ea zwischn Kap Sibbald und'm Hayes Head eareichd und wo ea in Foam vo ana schwimmandn Gletschazunga ba endd. 
Captain William Michael Hawkes (1910–1994) vo da United States Navy hod'n Gletscha ban historischn easchtn Flug vo Neisääland zan McMurdo-Sund om 17. Dezemba 1955 fotografiad. A Vasuach, ean per Hubschrauba und vo Land aus z'eakundn, is im Dezemba 1958 ba ana vo 1958 bis 1959 duachgfiahdn Kampagne im Rohma vo da New Zealand Geological Survey Antarctic Expedition gscheitad, nochdem da Eisbrecha USS "Glacier" duach Eisdruck bschedigd worn woa. Bnennd is da Gletscha z Eahn vo de Pilotn (englisch: "aviator"), de on da Eakundung und Eafoaschung vo Antarktika beteijigd woan.
Fortaleza de Sagres

As Fort Fortaleza de Sagres, a portugiesischs Nationaldenkmoi vo iwarongda Bedeitung, bfindd se sidwestli vo Sagres af ana oan Kilometa longa Klippe namas Ponta de Sagres. De gsomte Olog und de umliengde Landschoft stenga unta Natuaschutz.
Innahoib van Fort bfindd se de bekonnde Rosa dos Ventos aus'm 15. Joarhundad.
Porto Cesareo

Porto Cesareo is a sidostitalienische Gmoa ("comune") mid Eihwohna (Stond: ) in da Provinz Lecce in Apulien. De Gmoa liegd uma 25 Kilometa westsidwestli vo Lecce im Salento om Goif vo Tarent. Porto Cesareo grenzd unmiddlboa on de Provinz Tarent.
Gschicht.
De Ortschoft hod scho in da remischn Antike unta'm Nam: "Portus Sasinae" bstondn. Zoihreiche eahoidane Tuamolong vadeidlichn de militärische Bedeitung im Middloita.
Ćuprija

Ćuprija () is a Stod mid 20.373 Eihwohna (Stond: 2002) im engan Serbien. Se liegd im Beziak Pomoravlje om rechtn Ufa vo da Morava. Ćuprija is da Haptort vo da gleinaming Gmoa.
Gschicht.
Ćuprija is ois remischa Aussnpostn on oam Iwagong iwa de Morava grindd worn. Es hod domois an Nam: "Horreum Margi" drong. Im Middloita hod se da Nam za: "Ravno" gwondld, dea no im Nam van in da Näh glengne Klosta Ravanica eahoidn is. Da heitige Nam vo da Stod kimmd van tiakischn Woat fia: „Bruck“ ("köprü"), wos af de meahhundadjearige Herrschoft duach's Osmanische Reich hideidd.
Vakeah.
De Stod liegd om Kreizungspunkt vo de Feanstroßn 1 (noch Bejgrad bzw. Niš) und 5 (noch Buigarien), sowia on da Bohstreckn vo Skopje noch Bejgrad.
Wanneweh

De Wanneweh is a Nemfluss vo da Ohre. Ea fliassd duach'n Landkroas Börde und'n Oidmarkkroas Soizwedl in Saxn-Anhalt.
Valaff van Fluss.
De Wanneweh fliassd in de Orte: Calvörde, Rantenhorst mid Klüdena Pax-Wanneweh, Lössewitz, Zobbenitz, Roxförde, Wannefeld und Letzlingen entlong, bis se schliassli sidli vo Calvörde in de Ohre mindd.
Gschicht.
On da Wanneweh san einsd oane vo de ejdasdn Wossamuihjn innahoib van Amtsbeziak Calvörde, de Wannewehmuihj gstondn.
Mount Ester

Mount Ester is a hoha Beag im Australischn Antarktisterritorium. Ea rogd aus'm westlichn Obschnitt vo de McKay-Kliffs in da Geologists Range af.
Da United States Geological Survey hod eam onhand eingna Tellurometavamessunga und Luftbuidfotografie vo da United States Navy aus de Joar vo 1960 bis 1962 koartiad. As Advisory Committee on Antarctic Names hod eam 1966 noch Donald W. Ester, Geolog van United States Antarctic Research Program af da McMurdo-Stazion vo 1962 bis 1963, bnennd.
McKay-Kliffs

De McKay-Kliffs san a uma 30 Kilometa longe Obfoige vo Kliffs, wejche de Noadwond vo da Geologists Range im Transantarktischn Gebiag buidn. 
De Noadgruppe vo oana vo 1961 bis 1962 duachgfiahrdn Kampanje im Rohma vo da New Zealand Geological Survey Antarctic Expedition, de se aa entdeckd hod, hod se noch Alexander McKay (1841–1917), oam Pionia vo da neisääländischn Geologie, bnennd.
Woiwodschoft Zielona Góra

Die Woiwodschoft Zielona Góra (dt.: Woiwodschaft Zielona Góra, poinisch: województwo zielonogórskie) woa a poinische Woiwodschoft, de 1950 bis 1975 und in vaendada Foam 1975 bis 1998 bstondn hod. Iah Haptstod woa Zielona Góra ("Grünberg").
Ba da om 1. Juni 1975 duachgfiahdn Gebietsrefoam in Poin san de Powiats ("Landkroas") obgschoffd und de voahandna 17 Woiwodschoftn duach 49 Woiwodschoftn vo kloanan Zuaschnitt easedzd worn. De neie Woiwodschoft Zielona Góra hod haptsechli'n sidlichn Tei vo da oidn Woiwodschoft Zielona Góra eihgnumma.
Ba oana eaneitn Gebietsrefoam om 1. Jenna 1999 san de Landkroas wieda eihgfiahd und de Zoih vo de Woiwodschoftn af 16 reduziad worn. De Woiwodschoft Zielona Góra is zan gressdn Tei in da neibuiddn Woiwodschoft Lebus afgonga, de in da Fläch ungfeah da oidn Woiwodschoft Zielona Góra entsprichd.
Bedeitnde Städt: (Eihwohnazoih om 31. Dezemba 2016):
Buaga Binnensää

Da Buaga Binnensää (dt.: Burger Binnensee) is a 290,1 ha großa, haffoatiga Sää im Kroas Ostholstein im deitschn Bundesland Schleswig-Holstein sidli vo da Stod Buag af Fehmarn.
Om Noadufa bfindd se Buagstaakn, da Kommunoihofn vo da Stod Fehmarn. On da Ostseite vo da Hofnzuafoaht vo da Ostsää (om Fehmarnsund) bfindd se da Yachthofn Buagdiafe. Im Burga Binnensää liegd z'dem de kloane Kohlhof-Insl, de ois Bruatplotz fia Vegl diand.
Olney (Buckinghamshire)

Olney is a Stod und a Vawoitungseihheit im District Milton Keynes in da Grofschoft Buckinghamshire, England. Olney is 38,1 km vo Aylesbury entfeand. Im Joar 2001 hod da Ort 6032 Eihwohna ghod. Olney is 1086 im "Domesday Book" ois "Olnei" eawehnd worn.
Provinz Ostflandern

Ostflandern () is oane vo de fimf Provinzn vo da bejgischn Region Flandern. Se liegd zwischn de Provinzn: Westflandern im Westn und Antwerpen und Flämisch-Brabant im Ostn. Im Noadn grenzd Ostflandern on de holländische Provinz Zeeland und im Sidn on de Provinz Hennegau in Wallonien.
Beziake.
De Provinz Ostflandern is in sechs Beziake untagliedad. Diese wean af Franzesisch ois "arrondissements" und af Holländisch ois "arrondissementen" bezeichnd. Monchmoi wead de Bezeichnung "Arrondissement" aa af Deitsch vawendd, obwoi "Beziak" da amtliche Begriff is.
Gmoana.
Schau Infobox fia de Log vo da Gmoa in da Provinz. In Klomman de Eihwohnazoihn van 
Wiatschoft.
Im Vagleich mid'm Bruttoinlandsprodukt vo da Eiropäischn Union ausdruckd in Kaffkroftstandards eareichd de Provinz im Joar 2015 an Index vo 109 (EU-25: 100), etwos niedriga ois da bejgische Duachschnitt vo 119 owa iwa'm EU-Duachschnitt.
Sarrewerden

Sarrewerden (dt.: Saarwerden) is a franzesische Gmoa mid Eihwohna (Stond: ) im Département Bas-Rhin in da Region Grand Est (bis 2015 Elsass). Da Ort ghead zan Arrondissement Saverne und zan Kanton Ingwiller. Om 1. Meaz 1972 is Sarrewerden mid de Ortschoftn: Bischtroff-sur-Sarre und Zollingen zammgschlossn worn.
Woppn.
Woppnbschreibung: In Schwoaz a goidgschnebejda goidgstendada roudzungda suibana Doppeodla.
Sengswiadigkeitn.
De ehemoiige Stiftskiach St. Blasius (Saint-Blaise) aus'm 15. Joarhundad is heit de remisch-katholische Kiach St. Bartholomäus. Se stähd ois Monument historique unta Denkmoischutz.
Vakeah.
Da Hoitepunkt Sarrewerden woa on da Bohstreckn Berthelming–Sarreguemines gleng.
Devise (Fluss)

De Devise is a Fluss in Frankreich, dea im Département Charente-Maritime in da Region Nouvelle-Aquitaine valaffd. Se entspringd im Gebiet vo Chervettes (Gmoa La Devise), fliassd z'näxd in generej westlicha Richtung, wendd se donn owa noch Sidwest und Sid und mindd noch insgsomd 36 Kilometa on da Gmoagrenz vo: Saint-Laurent-de-la-Prée und Vergeroux ois rechta Nemfluss in an Ästuar vo da Charente. De ledzdn 20 Kilometa van Fluss dieana da Entwassarung van Sumpfgebiet neadli vo Rochefort. Do is dea Fluss kanoiisiad, mid ana Vuizoih vo kloanan und gressan Stroßnoblaif vabundn und drodt aa an Nam: Canal de Charras.